《柬吕太学祯》
宋代·邵知柔

当时欲杀尚怜才，奏稿流传读转哀。
一寸丹心朝士愕，十分头白道州回。
汴京今日犹豺虎，陵寝多年没草莱。
圣主不胜尝胆恨，先生无用鹤书催。

作者简介：邵知柔，字民望，政和（今属福建）人。徽宗政和五年（一一一五）进士。高宗建炎二年（一一二八），知江阴县（明嘉靖《江阴县志》卷一二）绍兴三十年（一一六○）知袁州（《建炎以来系年要录》卷一八七）。累迁国子祭酒、太子左庶子。孝宗乾道初，请老，除龙图阁学士，提举洞霄宫。事见明嘉靖《建宁府志》卷一五。